Temeljem članka 72. Zakona o komunalnom gospodarstvu („Narodne novine“ broj: 68/18, 110/18 i 32/20) i članka 31. Statuta Općine Vidovec („Službeni vjesnik Varaždinske županije“ broj: 20/21) Općinsko vijeće Općine Vidovec na \_\_\_\_. sjednici održanoj dana \_\_\_\_2021. godine, donosi

 **PRIJEDLOG 2. IZMJENA I DOPUNA P R O G R A MA**

**održavanja komunalne infrastrukture**

**na području Općine Vidovec za 2021. godinu**

Program održavanja komunalne infrastrukture na području Općine Vidovec ( Službeni vjesnik Varaždinske županije broj 82/20 i 27/21) mijenja se i glasi:

**I.**

1. **OPĆE ODREDBE**

**Članak 1.**

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja.

 Programom održavanja komunalne infrastrukture određuju se:

1. opis i opseg poslova održavanja komunalne infrastrukture s procjenom pojedinih troškova, po djelatnostima

2. iskaz financijskih sredstava potrebnih za ostvarivanje programa, s naznakom izvora financiranja.

1. **KOMUNALNE DJELATNOSTI ODRŽAVANJA KOMUNALNE INFRASTRUKTURE**

**Članak 2.**

 U smislu ovog programa pojam Održavanje komunalne infrastrukture obuhvaća obavljanje slijedećih komunalnih djelatnosti:

 - održavanje nerazvrstanih cesta

 - javna rasvjeta

 - održavanje javnih površina i poljskih puteva

 **III . OPIS I OPSEG POSLOVA ODRŽAVANJA KOMUNALNE INFRASTRUKTURE**

**Članak 3.**

1. **Održavanje nerazvrstanih cesta – Aktivnost 100306**

Za obavljanje komunalne djelatnosti održavanje nerazvrstanih cesta proveden je postupak odabira osobe kojoj će se povjeriti obavljanje navedene komunalne djelatnosti putem javnog natječaja. Na temelju Odluke Općinskog vijeća Općine Vidovec o povjeravanju obavljanja komunalne djelatnosti održavanja nerazvrstanih cesta na području Općine Vidovec, KLASA:340-03/18-01/01, URBROJ:2186/10-01/1-18-07 od 10. srpnja 2018. godine sklopljen je Ugovor o povjeravanju komunalnih poslova održavanja nerazvrstanih cesta na području Općine Vidovec za razdoblje od 12.07.2018. do 11.07.2022. godine.

Komunalna djelatnost čišćenja snijega na području Općine Vidovec – zimska služba obavlja se temeljem provedenog postupka prikupljanja ponuda i Ugovora o povjeravanju obavljanja predmetne komunalne djelatnosti. Ugovor o povjeravanju obavljanja komunalne djelatnosti čišćenja snijega na području Općine Vidovec (zimska služba) u sezoni 2021./2022. sklopljen je 15.listopada 2021. godine, KLASA:340-03/21-01/04, URBROJ: 2186/10-02/1-21-04.

 Pod održavanjem nerazvrstanih cesta u 2021. godini podrazumijeva se:

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Čišćenje snijega i leda u zimskim uvjetima na svim nerazvrstanim cestama i ulicama na području Općine Vidovec  | 60.000,00 kn |
| Održavanje nerazvrstanih cesta – radoviuključuje radove na održavanju asfaltnog plašta ulica, održavanje prometnih oznaka, čišćenje odvodnih jaraka i revizionih okana, sanacija zacijevljenih kanala oborinskih voda |  155.514,00 kn |
| **UKUPNO:** | **215.514,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

*Ostali prihodi za posebne namjene (43)-komunalna naknada , Opći prihodi i primici(11) te*

*Prihod od obavljanja ostalih posl.djel. Hrvatske vode- 8 % vodnog doprinosa*

1. **Javna rasvjeta – Aktivnost 100301**

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina, te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Pod održavanjem javne rasvjete podrazumijeva se plaćanje električne energije za javnu rasvjetu, održavanje uređaja i objekata javne rasvjete, zamjena dotrajalih rasvjetnih tijela , izmještanje upravljanja javnom rasvjetom te zamjenu rasvjetnih tijela LED rasvjetom.

Komunalna djelatnost održavanja objekata i uređaja javne rasvjete na području Općine Vidovec obavlja se temeljem provedenog postupka prikupljanja ponuda i Ugovora o obavljanju predmetne komunalne djelatnosti.

Za realizaciju ove aktivnosti potrebno je izdvojiti sredstva u visini **695.200,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Zamjena dotrajalih svjetiljki koja podrazumijeva dobavu i postavu svjetiljki, te ostalih radova  | 50.000,00 kn |
| Plaćanje troškova isporučene električne energije za javnu rasvjetu  |  213.000,00 kn |
| Ostale usluge tekućeg i investicijskog održavanja- izmještanje upravljanja javnom rasvjetom  | **186.000,00 kn** |
| Energetski učinkovita javna rasvjeta – LED (zamjena rasvjetnih tijela) | **246.200,00 kn** |
| **UKUPNO:** | **695.200,00 kn** |

**Cilj:** Kvalitetno uređenje ulica, povećanje komunalne infrastrukture i prometne sigurnosti

**Mjerljivost cilja:** Povećanje sigurnosti u cestovnom prometu, manji troškovi održavanja, sprečavanje mogućih prometnih nezgoda, zaštita okoliša

**Za realizaciju ove komunalne djelatnosti planiraju se utrošiti sredstva iz slijedećih izvora:**

*Ostali prihodi za posebne namjene (43)-komunalna naknada, komunalni doprinos, opći prihodi i primici (11)*

1. **Održavanje javnih površina i poljskih puteva – Aktivnost 100311, 100306, 100303, 100209, 100701**

Održavanje javnih površina odnosi se na održavanje javnih zelenih površina, pješačkih staza, košnju trave na javnim površinama Općine Vidovec, nabavu sadnog materijala, kupnju i postavljanje natpisnih tabli i prometne signalizacije, uređenje i održavanje poljskih puteva. U 2021. godini planira se uređenje i održavanje poljskih puteva, a koji se održavaju temeljem Ugovora o povjeravanju komunalnih poslova održavanja nerazvrstanih cesta na području općine Vidovec za razdoblje od 12.07.2018. do 11.07.2022. godine.

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Motorni benzin i gorivo | 13.000,00 kn |
| Uređenje naselja – sadnice cvijeća | **30.000,00 kn** |
| Uređenje naselja – natpisne table i signalizacija | **20.000,00 kn** |
| Uređenje i održavanje poljskih puteva |  **550.000,00 kn** |
| Održavanje zelenih površina | **140.000,00 kn** |
| Geodetsko-katastarske usluge |  **214.700,00 kn** |
| Uređenje dvorišta Općine | **0,00 kn** |
| Uređenje nogostupa u naselju Šijanec, Domitrovec i Tužno- Belska ulica i Varaždinska ulica odvojak premaČrešnjevuKapitalna pomoć- ŽUC-u temeljem Sporazuma, Općina financira 25%, a Županijska uprava za ceste 75 % vrijednosti investicija | **242.300,00 kn** |
| Uređenje šetnice uz Plitvicu  | 8.000,00 kn |
| Oglasne ploče i kućice za knjige | **32.000,00 kn** |
| Oprema- klupe kod dvorišta zgrade Općine | **50.000,00 kn** |
| **UKUPNO:** |  **1.300.000,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

*Ostali prihodi za posebne namjene (43)-komunalna naknada,Opći prihodi i primici (11)*

*Naknada za promjenu namjene polj. zemljišta (11)*

**Članak 4.**

Dinamiku realizacije investicija iz ovog Programa i redoslijed korištenja sredstavaProračuna Općine Vidovec za navedene investicije određuje općinski načelnik, vodeći računa o priljevu sredstava u općinski proračun te drugim financijskim obvezama Općine Vidovec. Općinski načelnik dužan je Općinskom vijeću Općine Vidovec podnijeti Izvješće o izvršenju ovog programa istodobno s izvješćem o izvršenju proračuna Općine Vidovec.

**Članak 5.**

1. Izmjene i dopune Programa održavanja komunalne infrastrukture na području Općine Vidovec stupaju na snagu osmog dana od dana objave u „Službenom vjesniku Varaždinske županije”.

KLASA: 402-01/20-01/01

URBROJ: 2186/10-01/1-21-12

Vidovec, 2021.

 Općinsko vijeće Općine Vidovec

 PREDSJEDNIK

 Krunoslav Bistrović